stanford-oval/wikipedia huggingface dataset:
הנדריק וילם מסדאך
ביוגרפיה

מסדאך נולד בחרונינגן שבהולנד והיה בנו של הבנקאי קלאס מסדאך (בהולנדית: Klaas Mesdag) ושל יוהנה וילהלמינה ואן גיפן (בהולנדית: Johanna Wilhelmina van Giffen).
מסדאך הבן קיבל השראה מאביו, צייר חובב, ללמוד אמנות. הוא נשא לאישה את סינה ואן הוטן (בהולנדית: Sina van Houten), בשנת 1856, וכשהשניים ירשו הון מאביה של האישה, פרש מסדאך הבן מעבודתו כבנקאי, ועבר לקריירה כאמן.
הוא למד אמנות בבריסל עם וילם רולופס, ובשנת 1868 עבר להאג, לצייר את הים. בשנת 1870 מסדאך הציג את עבודותיו בגלריה בשם "סלון פריז" (באנגלית: Paris Salon) בפריז, וזכה במדליית זהב על אחת מיצירותיו.
בשנת 1880 קיבל מסדאך בקשה מחברה בלגית לצייר פנורמה המשקיפה על הכפר סכוונינגן ליד קו החוף של הים הצפוני ליד האג. עם עזרה מאשתו ותלמידיו, הוא סיים את הציור הענק (פנורמת מסדאך), שגובהו 14 מטרים והיקפו 120 מטרים, כעבור שנה אחת בלבד. אך הפופולריות של פנורמות דעכה באותה תקופה ובשנת 1886, החברה הבלגית פשטה רגל. מסדאך רכש את הציור במכירה פומבית, והפסיד את עלויות התחזוקה מכספו האישי.
מסדאך הצטרף לקהילת האומנות של האג ובשנת 1889 התמנה לנשיא הקהילה. בשנת 1903 הוא נתן את כל רכושו, ביתו, והפנורמה שלו להולנד. כיום ביתו משמש כמוזיאון מסדאך, שמציג את יצירותיו ואת הפנורמה.
העינוי הלבן

העינוי הלבן הוא סוג של עינוי פסיכולוגי, הכולל בידוד קיצוני בסביבה לבנה לחלוטין. העינוי מיושם כיום כעונש לאמנים ומתנגדי משטר ברפובליקה האסלאמית של איראן. הענישה הזו תוארה בין היתר על ידי אמיר אבאס פרקהבר - אסיר איראני שהצליח לברוח, לטענתו, מהעינוי הלבן.
דרכי העינוי

המעונה מוכנס ללא ידיעתו לתא שהוא כולו לבן, המבודד לחלוטין מרעש, אור חיצוני או מגע עם סביבת הכליאה. האסיר מולבש בבגדים לבנים והאוכל אותו הוא מקבל דרך תא מיוחד הוא כולו בצבע לבן - ומתבסס על אורז וחלב. המטרה בעינוי היא לגרום לאומן או למתנגד המשטר באמצעים כביכול בלתי אלימים להפסיק את פעילותו על ידי איפוס החלק המרדני של מוחו.
העינוי הלבן בתרבות

הסרט הישראלי "לבן" ב-2011, בבימויו של גלעד אמיליו שנקר ובהפקת יוסי מאירי שנכתב בהשראת עדויות מ"העינוי הלבן". הסרט שהופק בתמיכת קרן רבינוביץ, והחוג לקולנוע באוניברסיטת תל אביב בהשתתפות סיגל ראש, רזיה ישראלי ותומר גלרון, השתתף במעל ל-70 פסטיבלים לקולנוע ברחבי העולם, זכה ב-12 פרסים בינלאומיים ושודר ב-10 מדינות ברחבי העולם.
הערות שוליים

↑  כתבה בוושינגטון פוסט
↑  כתבה ב-CNN
הסתברות בייסיאנית

הסתברות בייסיאנית (באנגלית: Bayesian probability) היא גישה להסתברות על פיה מכמתים את ההסתברות של מאורע על פי הידע הנוכחי לגביו או על פי הערכה סובייקטיבית לגבי ערכו. הסתברות בייסיאנית היא פרשנות של הסתברות, המכמתת הסתברות על פי מצב הידע הנוכחי. שינוי במצב הידע משנה גם את ההסתברות ואת התפלגות ההסתברויות. הסתברות בייסיאנית קרויה על שמו של הסטטיסטיקאי האנגלי תומאס בייס.
בהסתברות בייסיאנית מיוחסת הסתברות פריורית להשערה. הסתברות זו מתעדכנת בכל פעם שמתווסף מידע רלוונטי. לפי תפיסה זו, בבדיקת השערות מייחסים לאירוע הסתברות ספציפית ומעדכנים אותה בהתאם לנתונים ולמידע הקיים. זאת בשונה מבדיקת השערות קלאסית, אשר משמשת כדי להחליט אם לקבל או לדחות השערה נתונה (בבדיקת השערות קלאסית בודקים האם הערך הסטטיסטי נופל בטווח התומך בהשערת האפס או מחוץ לטווח ולכן שולל את השערת האפס).
מתודולוגיה

מאפייני המתודולוגיה של ההסתברות הבייסיאנית הם:
השערה אינה מקבלת ערך אמת של 0 (שקר) או 1 (אמת), אלא מקבלת ערך שאינו 0 או 1 כשערך האמת שלה אינו ידוע. במובן זה הסטטיסטיקה המקובלת דומה ללוגיקה בוליאנית וההסתברות הבייסיאנית דומה ללוגיקה עמומה.
שימוש במשתנים רנדומליים או באופן כללי יותר שימוש בכימות לא ידוע למידול כל מקורות אי-הוודאות במודל הסטטיסטי.
קביעת התפלגות ההסתברות הפריורית מתבססת על הנתונים הידועים באותה נקודת זמן.
היסטוריה

המונח הסתברות בייסיאנית נגזר משמו של תומאס בייס (1761-1702), שהיה זה שהגה את הפרשנות של המושג הסתברות, כהסתברות המשתנה על פי המידע הידוע בזמן מסוים ומתעדכנת כשנצבר מידע נוסף. בייס הוכיח מקרה פרטי של הטענה שלו הנקרא היום חוק בייס. המאמר הראשון על חוק בייס נקרא: An Essay towards solving a Problem in the Doctrine of Chances. הוא פורסם שנתיים אחרי מותו על בסיס מה שבייס כתב ולא פרסם.
המקרה הספציפי הנדון במאמר זה, הוא מקרה המתייחס להתפלגות בטא ולנתונים המתפלגים בהתפלגות בינומית.
המתמטיקאי הצרפתי פייר-סימון לפלס (1827-1749) היה הראשון שהציג גרסה כוללנית של הגישה הבייסיאנית. לפלס התייחס לנושא בהקשר של היסקים סטטיסטיים בתחום הפיזיקה, הנוגעת למכניקה ולאסטרונומיה וגם לתחומים אחרים, כגון: רפואה, משפטים ומהימנות.
היסקים מבוססי הסתברות בייסיאנית בתקופתו של לפלס התבססו על הסתברויות פריוריות קבועות, בהתאם לעיקרון האדישות של לפלס. על פי העיקרון, אין מספיק מידע על מנת לייחס הסתברויות פריוריות שונות לאפשרויות שונות ולכן אם יש n אפשרויות, ההסתברות הפריורית של כל אחת מהן היא:  {1 \over n}. העיקרון של לפלס כונה: "הסתברות הפוכה", משום שהוא מסיק מסקנות בכיוון ההפוך, כלומר: מערכי תצפיות לערכי פרמטרים או ממסובב לסיבה.
אחרי שנת 1920 השלימו את "ההסתברות ההפוכה" אוסף שיטות שנקראו: היסקים שכיחותיים (באנגלית: Frequentist inference).
הרעיונות של לפלס התפתחו במאה ה-20 לשני זרמים בייסיאנים שונים: סובייקטיבי ואובייקטיבי. תפקיד חשוב במיוחד מילא הרולד ג'פרי. ג'פרי פרסם בשנת 1939 את ספרו Theory of Probability. ספר זה מילא תפקיד חשוב בחזרה להסתברות בייסיאנית כתפיסה מרכזית בסטטיסטיקה. בעקבות העבודה של הרולד ג'פרי, פורסמו עבודות חשובות נוספות של אברהם ולד ב-1950 ושל לאונרד סאוואג' בשנת 1954.
המונח בייסיאני נוצר בשנת 1950. השימוש במונחים בייסיאניזם ונאו-בייסיאניזם, שנגזרו ממנו נעשה לראשונה בשנת 1960.
בשנות ה-80 של המאה ה-20 התרחבו המחקר של ההסתברות הבייסיאנית והשימוש בהסתברות הבייסיאנית באופן דרמטי. הגידול מיוחס לגילוי של שיטת אלגוריתמים הקרויה Markov chain Monte Carlo או בראשי תיבות MCMC. אלגוריתמים של MCMC מבוססים על שילוב של רעיונות של שרשרת מרקוב ושל שיטת מונטה קרלו. שיטות מבוסות MCMC חסכו חישובים מורכבים ומסובכים והגדילו את העניין ביישומים מורכבים ולא סטנדרטיים.
למרות הפופולריות הגדולה של מחקר של הסתברות בייסיאנית, עדיין לומדים לרוב את השיטות ההסתברויות הקלאסיות. למרות זאת, נעשה שימוש נרחב בשיטות בייסיאניות בתחומים כמו למידה חישובית.
הסתברות אובייקטיבית והסתברות סובייקטיבית

קיימות שתי גישות של הסתברות בייסיאנית: הסתברות אובייקטיבית והסתברות סובייקטיבית.
ההבדל בין שתי הגישות מתייחס להסתברות הפריורית.
הסתברות אובייקטיבית והסתברות סובייקטיבית > הסתברות אובייקטיבית

בגישה האובייקטיבית, ההסתברות הפריורית היא אובייקטיבית, כלומר: האמונה שזו ההסתברות הפריורית היא סבירה בהנחה שלאדם או אפילו לתוכנת מחשב יש את אותו מידע. ההסתברות הפריורית במקרה זה מבוססת על שיקולים רציונליים. עקרונות הכימות של הסתברות פריורית אובייקטיבית מבוססים על דרישות לרציונליות ועקביות הבאות לידי ביטוי במשפט קוקס.
הסתברות אובייקטיבית והסתברות סובייקטיבית > הסתברות סובייקטיבית

בגישה הסובייקטיבית מבוסס החישוב על שיקולים סובייקטיביים. לאנשים שלהם אותו מידע עשויות להיות הערכות סבירות שונות של ההסתברות הפריורית.
חוקרי תורת המשחקים עסקו באופן בו ניתן לייחס הסתברות פריורית סובייקטיבית. הם ניסו למצוא גישה רציונלית בקבלת החלטות. הם הסתמכו על משפט פון נוימן-מורגנשטרן, המסביר את יחס ההעדפות בעזרת פונקציית תועלת ליניארית. בגישה זו נבנתה התפלגות הסתברויות של סוכן רציונלי.
יוהאן פאנזגל (בגרמנית: Johann Pfanzagl) הוסיף לתאוריה של ג'ון פון נוימן ושל אוסקר מורגנשטרן את האלמנט של ייחוס הסתברויות פריוריות סובייקטיביות שונות לסוכנים שונים.
מורגנשטרן עצמו מייחס לפאנזגל את השלמת החסר בנושא זה בתאוריה של פון נוימן ושלו.
פרנק רמזי ולאונרד סאוואג' הראו שניתן ללמוד על ההסתברות הסובייקטיבית האישית של סוכנים באמצעות ניסויים. ההבדלים בהסתברויות הסובייקטיביות הניתנות לאירועים על ידי סוכנים שונים, עשויות לבטא הבדל בהערכות הנובע ממניעים פסיכולוגיים אבל גם משימוש בתהליכים שונים וכפי שהראה צ'ארלס פירס בעיקר משימוש בשיטות סטיסטיות שונות.
הביטוי המעשי של הטענה שלהם הוא מבחן רמזי, שבו עסקו פסיכולוגים מחקריים במשך יותר מחמישים שנה. מבחן רמזי הראה שטיעונים של הסתברות בייסיאנית ניתנים להפרכה ולכן עומדים בקריטריון המדעי שהציב צ'ארלס פרס. היכולת להפריך תאוריה כמבחן להיותה תאוריה מדעית הוא נושא שקרל פופר עסק בו בהרחבה בהקשר של פילוסופיה של המדע.
הצדקות לשימוש בהסתברות בייסיאנית

השימוש בהסתברות בייסיאנית כבסיס להיסקים סטטיסטיים נתמך על ידי נימוקים שונים: האקסיומות של משפט קוקס, הספר ההולנדי (באנגלית: Dutch book) ותאוריית קבלת החלטות.
הצדקות לשימוש בהסתברות בייסיאנית > גישה אקסיומטית על פי משפט קוקס

ריצ'רד טרקלד קוקס הראה באמצעות אקסיומות, משוואות והנחות את הכללים שבאמצעותם מעדכנים הסתברות פריורית בגישה בייסיאנית. חלק מההנחות שהוא הציג שנויות במחלוקת. חלק מהמשוואות עודכנו באופן עקבי יותר מבחינה מתמטית.
הצדקות לשימוש בהסתברות בייסיאנית > גישת ההימור ההולנדי

גישת ההימור ההולנדי מתייחסת להימורים. על פי המשפט של ברונו דה-פינטי, מהמר נבון שמאמץ את הגישה יזכה תמיד, אם ורק אם מארגן ההימורים לא ישתמש בחישובים המבוססים על הסתברות בייסיאנית. גישת ההימור ההולנדי מורכבת מאוסף הימורים, שללא קשר לתוצאה יובילו לרווח, בהינתן התנאי שמארגן ההימורים לא אימץ את הגישה הבייסיאנית.
קיימת מחלוקת ביחס לטענתו של דה-פינטי. יש הטוענים שניתן לנצח בהימורים נגד גישת ההימור ההולנדי גם באמצעות חישובים שאינם בייסיאנים. איאן האקינג טוען, שההנמקות המסורתיות של גישת ההימור ההולנדי, אינן מגדירות את אופן עדכון ההסתברויות על בסיס מידע נוסף שנצבר.
הצדקות לשימוש בהסתברות בייסיאנית > גישת קבלת החלטות

אברהם ולד הצדיק את ההיסק הבייסיאני, וכתוצאה מכך גם את ההסתברות הבייסיאנית, באמצעות תאוריה של קבלת החלטות. ולד הוכיח שכל תהליך סטטיסטי קביל הוא תהליך בייסיאני או מקרה קיצון של תהליך בייסיאני. הוא הסיק מכך שכל תהליך בייסיאני הוא קביל.
ראו גם

בדיקת השערות
תומאס בייס
לוגיקה עמומה
בעיית הטנק הגרמני
משפט קוקס
הפרדוקס של ברטראן
חוק בייס
לקריאה נוספת

Sharon Bertsch Mcgrayne,The Theory that would not die - How bayes rule cracked the enigma code, hunted down russian submarines, and emerged triumphant from two centuries of controversy, Google Books, Yale University Press new haven and London
הערות שוליים

↑  JOHN ALLEN PAULOS, The Mathematics of Changing Your Mind, New York Times,August 5,2011
↑  Maurice J. Dupr´e
, and Frank J. Tipler†, New Axioms for Rigorous Bayesian Probability, Bayesian Analysis (2009),4, Number 3, pp. 599–606
↑  ,Sharon Bertsch Mcgrayne, The Theory that would not die - How bayes rule cracked the enigma code, hunted down russian submarines, and emerged triumphant from two centuries of controversy, Google Books, Yale University Press New Haven and London p. 10
↑  "The works of Wald, Statistical Decision Functions (1950) and Savage, The Foundation of Statistics (1954) are commonly regarded starting points for current Bayesian approaches"; "Recent developments of the so-called Bayesian approach to statistics" Marshall Dees Harris, Legal-economic research, University of Iowa. Agricultural Law Center (1959), p. 125 (fn. 52); p. 126. "This revolution, which may or may not succeed, is neo-Bayesianism. Jeffreys tried to introduce this approach, but did not succeed at the time in giving it general appeal." Annals of the Computation Laboratory of Harvard University 31 (1962), p. 180. "It is curious that even in its activities unrelated to ethics, humanity searches for a religion. At the present time, the religion being 'pushed' the hardest is Bayesianism." Oscar Kempthorne, 'The Classical Problem of Inference—Goodness of Fit', Proceedings of the Fifth Berkeley Symposium on Mathematical Statistics and Probability (1967), p. 235.
↑  Bishop, C.M. Pattern Recognition and Machine Learning. Springer, 2007
↑  Wald, Abraham. Statistical Decision Functions. Wiley 1950.
↑  Pfanzagl, J (1967). "Subjective Probability Derived from the Morgenstern-von Neumann Utility Theory". In Martin Shubik
↑  Morgenstern, Oskar (1978). "Some Reflections on Utility". In Andrew Schotter. Selected Economic Writings of Oskar Morgenstern. New York University Press. pp. 65–70. ISBN 978-0-8147-7771-8.
↑  Stigler, Stephen M. (1978). "Mathematical statistics in the early States". Annals of Statistics 6 (March): 239–265 esp. p. 248.doi:10.1214/aos/1176344123. JSTOR 2958876. MR 483118.
↑  Ian Hacking, Slightly More Realistic Personal Probability, Chicago Journal, Philosophy of Science Vol. 34, No. 4 (Dec., 1967), pp. 311-325
השיבה (סרט, 2003)

| --- | --- |

 בימוי:  אנדריי זוויאגינצב 
 הופק בידי:  דמיטרי לסנבסקי 
 תסריט:  ולדימיר מויסיינקו   אלכסנדר נובוטוצקי-ולאסוב
 עריכה:  Vladimir Mogilevsky 
 שחקנים ראשיים:  ולדימיר גארין   איוואן דוברונראבוב   קונסטנטין לברוננקו
 מוזיקה:  אנדריי דרגאצ'ב
 צילום:  מיכאיל קריצ'מן 
 מדינה:  רוסיה 
 חברת הפקה:  REN TV 
 חברה מפיצה:  REN TV
 שיטת הפצה:  וידאו על פי דרישה 
 הקרנת בכורה:  2003
 משך הקרנה:  106 דק' 
 שפת הסרט:  רוסית 
 סוגה:  סרט דרמה, סרט מתח 
 תקציב:  400,000 דולר
 הכנסות:  4,400,000 דולר
 פרסים:  פרס אריה הזהב  בחירת הקהל של פסטיבל טרומוסו הבינלאומי  פרס האקדמיה האירופית לקולנוע לתגלית השנה באירופה (אנדריי זוויאגינצב) 
 www.kino.com/thereturn/
 דף הסרט ב־IMDb
 
השיבה (ברוסית: Возвращение) הוא סרט דרמה רוסי בבימויו של אנדריי זוויאגינצב שזכה בפרס אריה הזהב של פסטיבל ונציה ב-2003. כמו כן הוא זכה בפרס ניקה כסרט הרוסי הטוב ביותר של השנה.
צילומי הסרט התרחשו באגם לדוגה ובמפרץ הפיני, ובו כיכבו קונסטנטין לברוננקו, איוואן דוברונראבוב ולדימיר גארין (שנהרג חודשיים לפני שהתקיימה בכורת הסרט). אף שמידע על תקציב הסרט לא פורסם, הבמאי והמפיק ציינו שהוא היה פחות מ-500,000 דולר.
העשור השני של המאה ה-6

העשור השני של המאה ה-6 הוא העשור שהחל ב-1 בינואר 510 והסתיים ב-31 בדצמבר 519.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > אירועים פוליטיים משמעותיים

27 בנובמבר 511 – נפטר מלך הפרנקים כלוביס הראשון.
511 – לאחר פטירת כלוביס הראשון, ממלכתו מחולקת בין 4 בניו: כילדברט הראשון אשר ישב בפריז, כלותאר הראשון כמלך ממלכת סואסון, כלודומר אשר ישב באורליאן ותאודוריק הראשון אשר ישב בריימס.
518 – יוסטיניאנוס, בגיל 36 עולה לשלטון קיסרות רומא ומתחיל במפעל יצירת הקורפוס המשפטי.
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
העשור השני של המאה ה-7

העשור השני של המאה ה-7 הוא העשור שהחל ב-1 בינואר 610 והסתיים ב-31 בדצמבר 619.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

15 באפריל 614 – האימפריה הפרסית כובשת את ירושלים
614 – הפרסים כובשים מידי האימפריה הביזנטית את סוריה וארץ ישראל
616 – הסאסאנים בראשות כוסרו פרוויז כובשים את אלכסנדריה. באותה שנה הם גם כובשים את סרדיס ומחריבים את בית הכנסת שבעיר.
אירועים בולטים בעולם > מלחמה ופוליטיקה > אירועים פוליטיים משמעותיים

610 - הנביא האסלאמי מוחמד בן ה-40 מתחיל בחשאי להטיף לדת חדשה שתיקרא אסלאם. על פי תורת האסלאם, המלאך גבריאל התגלה בפני מוחמד במערה על הר חירה בפאתי מכה וקורא למוחמד "נביא אללה".
5 באוקטובר 610 – הרקליוס, קיסר האימפריה הביזנטית מוכתר רשמית כקיסר, לאחר שרצח את קודמו, הקיסר פוקאס
610 – בהתאם למסורת המוסלמית, זוהי השנה בה התקבלו הפרקים הראשונים של הקוראן.
612 – תאודוברט השני נהרג. ממלכתו אוסטרזיה עברה לאחיו תאודריק השני, מלך בורגונדיה.
613 – תאודוריק השני נפטר. בנו הלא חוקי סיגברט השני השתלט על הממלכה.
613 – כלותאר השני הוציא להורג את סיגברט השני ומכהן כמלך בורגונדיה ואוסטרזיה.
617 – סיגברט הראשון מוכתר למלך אסקס
618 – בסין קורסת שושלת סווי ומוחלפת בשושלת טאנג
23 בדצמבר 619 – בוניפקיוס החמישי נעשה לאפיפיור
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
אישים בולטים > מנהיגי עולם בולטים

התגלותו של המלאך גבריאל בפני מוחמד, ציור מ-1425
העשור השני של המאה ה-5

העשור השני של המאה ה-5 הוא העשור שהחל ב-1 בינואר 410 והסתיים ב-31 בדצמבר 419.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

24 באוגוסט 410 – הויזיגותים בוזזים את רומא במשך שלושה ימים
416 - הויזיגותים נלחמים בספרד.
אירועים בולטים בעולם > מלחמה ופוליטיקה > אירועים פוליטיים משמעותיים

411 – אינגיו טנו מוכרז כקיסר ה-19 של יפן (עד לשנת 453)
4 ביולי 414 – תאודוסיוס השני, קיסר האימפריה הביזנטית, מוותר על כס המלכות לטובת אחותו אאליה פולכריה, המולכת כעוצרת עד מותו ב-450, ואז מכריזה על עצמה כקיסרית
ינואר 414 – אטהאולף מלך הוויזיגותים נושא לאישה את גאלא פלקידיה, אחות הקיסר הונוריוס
414 – פולכריה מכריזה על עצמה קיסרית האימפריה הרומית המזרחית
414 – פריסקוס אטאלוס מוכרז לקיסר רומי בבורדו
ספטמבר 415 – זיגריק הופך למלך הויזיגותים למשך שבעה ימים
ספטמבר 415 – ואליה הופך למלך הויזיגותים
416 - מלך הויזיגותים ואליה מחזיר את אלמנת המלך אטהאולף, אחות הקיסר הונוריוס, גאלא פלקידיה לרומא בתמורה לתבואה.
18 במרץ 417 - זוסימוס מתמנה לאפיפיור
418 - בהתאם להחלטת פלביוס אוגוסטוס הונוריוס שטחים בגאליה אקוויטניה מועברים לשליטת ויזיגותים והקמת ממלכת ויזיגותים.
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
הנרי האנטר הול

| --- | --- |
אין תמונה חופשית
 לידה:  5 באפריל 1997  (בן 27)
 מדינה:  ארצות הברית
 תקופת הפעילות:  מ-1997
 פרופיל ב-IMDb
 
הנרי האנטר הול (באנגלית: Henry Hunter Hall; נולד ב-5 באפריל 1997) הוא שחקן אמריקאי.
ביוגרפיה

האנטר הול נולד ב-5 באפריל 1997 בלוס אנג'לס, קליפורניה, בנם של השחקן וונדי קרטיס-הול (אנ') ושל הקולנוענית קאסי למונס (אנ'). דודו הוא מעצב האופנה קיוואן הול (אנ').
הוא הופיע כתינוק בסרטו של אביו משנת 1997, "גרידלוק'ד" בכיכובם של טים רות' וטופאק.
קריירה

בשנת 2019, גילם את וולטר בסרט הקולנוע שביימה אימו "הארייט", על חייה של הארייט טאבמן.  באותה שנה גילם את ג'רמיין במיני-סדרה עטורת השבחים "כשהם רואים אותנו", פרי יצירתה של אווה דוברני אותה הפיקה עבור נטפליקס, ומבוססת על אירועים אמיתיים הידועיים בתור פרשת האצנית בסנטרל פארק.
בשנת 2020 גילם את שרמן "לחיים" ג'ונסון בסדרת הטלוויזיה "הציידים" מבית אמזון פריים וידאו, לצד אל פצ'ינו, לוגאן לרמן, קרול קיין ולנה אולין.
בשנת 2022 גילם את דמותו של מרקוציו (אנ') בסרט "רוזלין" שמבוסס על רומן הנעורים משנת 2012, "When You Were Mine" מאת רבקה סרל, שבעצמו נכתב בהשראת הטרגדיה "רומיאו ויוליה" מאת ויליאם שייקספיר. באותה השנה גילם את דקוטה במיני-סדרה "הצופה".שנוצרה על ידי ראיין מרפי ואיאן ברנן עבור נטפליקס. פורסם כי מיני-סדרה זו תשובה לעונה שנייה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1997 | גרידלוק'ד | ילד |  |
| 2006 | מהמותן למטה | ג'וניור |  |
| 2013 | Black Nativity | סנופי |  |
| 2018 | חיות אמריקאיות | אייברי | ללא קרדיט |
| 2019 | Selah And The Spades | תרית טול פרילשטיין |  |
| 2019 | הרייט | וולטר |  |
| 2022 | רוזלין | מרקוציו (אנ') |  |
| TBA | The Collaboration | מייקל סטיוארט (אנ') |  |
| TBA | War of the Worlds | דייוויד רדפורד |  |
| TBA | Silent Voice | ג'ייסון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2018 | Answers to Everything | ספנסר | פרק: "19" |
| 2019 | כשהם רואים אותנו | ג'רמיין | מיני-סדרה |
| 2020 | ציידים | שרמן "לחיים" ג'ונסון | 7 פרקים |
| 2022 - הווה | הצופה | דקוטה | תפקיד ראשי; 7 פרקים |
הערות שוליים

↑  Baker, Christina N. (2020-12-28). Kasi Lemmons: Interviews (באנגלית). Univ. Press of Mississippi. ISBN 978-1-4968-3170-5.
↑  "'Harriet' Interviews at Urbanworld 2019". אורכב מ-המקור ב-2019-09-20.
↑  "All About the Harriet Tubman Movie Cast and Their Transformations". www.oprahmag.com. 31 באוקטובר 2019. {{cite web}}:  (עזרה)
↑  "'The Hunt': Jordan Peele's '70s-Set Nazi-Hunting Drama Series Adds Ebony Obsidian and Henry Hunter Hall". אורכב מ-המקור ב-2020-01-30.
↑  "Amazon's 'Hunters' is a comics-inspired Nazi thriller". EW.com. 17 בפברואר 2020. {{cite web}}:  (עזרה)
↑  Bethonie Butler, What to watch for when you’re watching ‘The Watcher’, The Washington Post, ‏2 בספטמבר 2022
הפיגוע בנמל התעופה לה גוארדיה

| --- | --- |

הפיגוע התרחש בטרמינל B בנמל, שהוא המבנה הנראה במרכז התמונה
 תאריך:  29 בדצמבר 1975 
 מקום:  קווינס 
 קואורדינטות:  40°46′28″N 73°52′17″W﻿ / ﻿40.774444444444°N 73.871388888889°W﻿ / 40.774444444444; -73.871388888889
 סוג:  פיצוץ 
 הרוגים:  11 
 פצועים:  74 
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיהפיגוע בנמל התעופה לה גוארדיה(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיהפיגוע בנמל התעופה לה גוארדיה
 
הפיגוע בנמל התעופה לה גוארדיה (ידוע גם בשם פיגוע חג המולד בלה גוארדיה) התרחש ב-29 בדצמבר 1975. מטען חבלה שהוטמן בארון אחסון ציבורי (Locker) התפוצץ וגרם למותם של 11 אנשים ולפציעתם של 74. היה זה פיגוע הטרור החמור ביותר בעיר ניו יורק עד לפיגועי 11 בספטמבר בשנת 2001.
הפיגוע

הפיגוע התרחש בעיצומו של שבוע חג המולד. מטען חבלה הוטמן בארון אחסון ציבורי באגף הנוסעים הנכנסים של טרמינל B, הטרמינל המרכזי בנמל. קבוצת הארונות שבה הוטמן המטען ניצבה ליד מתקני איסוף המזוודות של חברת TWA. כוח המטען המשוער היה שקול ל-25 עד 30 מקלות דינמיט. הוא התפוצץ בשעה 18:33. כוח ההתפוצצות שילח רסיסי מתכת מארונות האחסון לרוחב האולם, שנזרע גם ברסיסי זכוכית של חלונות שהתנפצו מעוצמת ההתפוצצות. הפיצוץ קרע חור בממדים של 4.6 מטר על 3 מטר בתקרת האולם. פרצה בו אש, שנדרשה יותר משעה כדי לכבותה.
ההתפוצצות והרסס גרמו למותם של 11 איש. 74 אנשים נפצעו. מספר הנפגעים בפיגוע עלול היה להיות גדול בהרבה: שתי טיסות הגיעו לנמל בשעה 18:00 ונוסעיהן נכנסו לטרמינל B, אך בעת שהמטען התפוצץ הספיקו רובם לעזוב את אולם הנוסעים הנכנסים. רוב הנפגעים בפיגוע היו עובדי הנמל, אנשים שהמתינו לתחבורה ממנו ונהגי מוניות.
נמל התעופה נסגר לפעילות ונפתח שוב ב-31 בדצמבר.
משטרת ניו יורק פתחה בחקירה נרחבת של הפיגוע. נמצא שהמטען הופעל באמצעות שעון וסוללה פשוטים. החוקרים הגיעו למסקנה כי ככל הנראה המטען לא היה אמור להתפוצץ בזמן או במקום שבהם התפוצץ. השערות שונות ביחס לזהות האחראים לו הועלו ונבדקו וביניהם הארגון לשחרור פלסטין, הליגה להגנה יהודית וקבוצות לאומניות פוארטוריקניות וקרואטיות. בסופו של דבר לא נמצאו כנגד מי מאלו ראיות הקושרות אותן למעשה.
הנדריק פלוריס כהן

| --- | --- |

 לידה:  1 ביולי 1946 (בן 78) הארלם, הולנד 
 ענף מדעי:  היסטוריה של המדע 
 מקום לימודים:  אוניברסיטת ליידן 
 מוסדות:  אוניברסיטת אוטרכט (1 בדצמבר 2006)  אוניברסיטת טוונטה  אוניברסיטת אוטרכט 
 פרסים והוקרה:  Eureka Prize for Science Communication (2008) 
 www.hfcohen.com
 
הנדריק פלוריס כהן (בהולנדית: Hendrik Floris Cohen; ‏נולד ב־1 ביולי 1946) הוא היסטוריון של המדע ממוצא יהודי-הולנדי.
קורות חיים

נולד בהארלם למשפחה יהודית ליברלית בהולנד. אביו אדולף היה פרופסור להיסטוריה. למד בתיכון העירוני בהארלם ואחר כך למד היסטוריה באוניברסיטת ליידן. סיים תואר שני ב-1970 בהתמחות בהיסטוריה סוציו-אקונומית ובהיסטוריה של המדע. בשנת 1974 סיים דוקטורט בהנחיית פרופ' דיק ואן ארקל (Dick van Arkel) במחלקה להיסטוריה חברתית באוניברסיטת ליידן. עבודתו הייתה בנושא "מאמצי חידוש הסוציאל-דמוקרטיה בהולנד במהלך העשור הראשון אחרי מלחמת העולם הראשונה". בין השנים 1975 ל-1982 היה אוצר מוזיאון המדע בוהרהייב. בשנת 1982 מונה לפרופסור מן המניין בהיסטוריה של המדע באוניברסיטת טוונטה באנסחדה שבהולנד. בשנת 2001 יצא לגמלאות מוקדמות. החל משנת 2006 הוא משמש כפרופסור של כבוד במחלקה למדעי הרוח באוניברסיטת אוטרכט.
בספרו "המהפכה המדעית: חקירה היסטוריוגרפית" דן כהן בתגליות של גלילאו, קפלר וניוטון ובשאלה מדוע המהפכה המדעית התרחשה במערב אירופה במאה ה-17 ולא ביוון העתיקה, בסין או בעולם המוסלמי.
בשנת 2007 יצא ספרו "איך המדע המודרני הגיע לעולם: היסטוריה השוואתית", שזכה בפרס יורקה (Eureka Book Prize) לשנת 2008. הספר מסביר מדוע המדע המודרני הצליח להתפתח במאה ה-17.
נשוי למרתה ואב לאסתר. הוא אחיו של יוב כהן, ראש עיריית אמסטרדם לשעבר ומועמד לראשות ממשלת הולנד.
מספריו

De herschepping van de wereld. Het ontstaan van de moderne natuurwetenschap verklaard, (Egnlish: The Recreation of the World : The origins of modern science explained), Bert Bakker, 2007
The Scientific Revolution: A Historiographical Inquiry, University of Chicago Press, 1994
Quantifying Music: The Science of Music at the First Stage of Scientific Revolution 1580-1650, Springer, 1984